En som danser locking kalles en «locker». En locker bruker vanligvis en særegen klesstil, som fargerike klær med striper og bukseseler. Mange lockere «leker» også med publikum ved å smile eller å gi dem en «high five». Locking ble opprinnelig danset til tradisjonell funk-musikk, for eksempel James Brown-sanger. Funk-musikken er fortsatt tatt i bruk mye i locking, og brukes i mange konkurranser, for eksempel «Juste Debout» i Frankrike.